《游幻住庵留赠月千江上人 其四》
元代·黄玠

维时桃始华，野眺欣有睹。沿洄度桑隰，迤逦见谷土。

山虚龙出云，谷暖鸟鸣雨。来耨良足勤，力薄奈何汝。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。